"My tatoe is aan Chanelle Henning opgedra," sê moordenaar | Maroela Media
Willem Pieterse by die Pretoriase hooggeregshof Foto: Oupa Mokoena, IOL
'n Tatoe op Willem Pieterse se kuit, een van die mans wat aan Chanelle Henning se moord skuldig bevind is, is glo aan haar opgedra.
Die tatoe is 'n prent van 'n naakte vrou met lang hare wat slegs 'n paar hoëhakskoene aanhet en rondom 'n rewolwer vervleg is, berig IOL. Die wapen is glo die .38-rewolwer wat tydens die moord gebruik is. Langs die prent is die letters "RIP CH 08.11.2011", wat staan vir "Rus in Vrede Chanelle Henning met die datum van haar afsterwe.
Onderaan die prent is 'n tatoe van sy eie Kawasaki Nina-motorfiets, waarmee hy met die dag van haar sluipmoord gery het.
Pieterse, 'n voormalige polisiebeampte, se liggaam is bedek deur tatoes en dien tans 'n 18-jaarlange vonnis uit vir die moord op Henning. Hy en Gerhardus du Plessis, ook 'n voormalige polisiebeampte, het in Desember 2011 skuldig gepleit op die moord. Henning is op 8 November 2011 in Faerie Glen, oos van Pretoria deur twee mans op 'n motorfiets doodgeskiet net nadat sy haar seuntjie by 'n kleuterskool afgelaai het.
Beide mans beweer Ambrose Monye en André Gouws het hulle teen R10 000 elk gehuur om die Henning te vermoor.
Monye en Gouws se verhoor duur tans voort. Hulle het albei onskuldig gepleit.
dis siek!, mag hy geen rus vir sy siel hê vir die res van sy lewe nie!
Hoe siek kan mens wees Liewe hemel Dis onmenslik Skiet iemand and tattoeer jou trofee op jou liggaam!